# Solució mineral mestra

El Miracle Mineral Supplement (MMS), conegut com a solució mineral mestra o suplement mineral miraculós, és una solució tòxica d'un 28% de clorit de sodi en aigua destil·lada. El producte conté essencialment el mateix ingredient que el lleixiu industrial abans d'"activar-se" amb un àcid apte per al consum humà (en general, àcid cítric al 40%). El nom fou inventat per Jim Humble en el seu llibre autoeditat de 2006 The Miracle Mineral Solution of the 21st Century (La solució mineral miraculosa del segle XXI).
L'MMS es promou de manera falsa i perillosa com a cura del COVID-19, el VIH, la malària, l'hepatitis vírica, la grip H1N1, el refredat, l'autisme, l'acne, el càncer, l'ebola i d'altres malalties. No hi ha assajos clínics que proporcionin evidència que recolzi aquestes afirmacions, que es basen només en informacions parcials i anecdòtiques i, sobretot, en el llibre de Humble. El 14 de maig de 2010 el govern espanyol va ordenar la retirada del mercat de qualsevol elaboració d'aquest producte i va alertar dels seus efectes adversos. El govern dels EUA va fer el mateix uns mesos després.
El clorit de sodi, que per oxidació esdevé diòxid de clor (ClO₂), és un dels components de la solució MMS, però els tres termes no són sinònims, malgrat que sovint s'emprin erròniament d'aquesta manera. Se n'han fet moltes més solucions i té altres usos. Per exemple, n'existeix una versió més diluïda, anunciada amb el nom de "solució de diòxid de clor" (en anglès: Chlorine Dioxide Solution, CDS). Una altra solució, en aquest cas de l'empresa Shore Limited, elaborada també amb clorit de sodi, obtingué el 19 de juny del 2013 el reconeixement de la Comissió Europea com a medicament orfe, però només per a tractar l'esclerosi lateral amiotròfica. El clorit de sodi també és usat pels dentistes en rentats de la boca, pastes de dents i gels, esprais bucals, com gotes pels ulls, i en solucions netejadores de lents de contacte.

## Referències

* ↑ «FDA Warns Consumers of Serious Harm from Drinking Miracle Mineral Solution (MMS)». U.S. Food and Drug Administration. [Consulta: 30 juliol 2010].
* ↑ Humble, Jim. The Miracle Mineral Solution of the 21st Century (en anglès). Jim Humble (auto-editat), 2006.
* 1 2 3 4 5 6 7 8 9 «MMS Facts Sheet» (en anglès). Arxivat de l'original el 2014-10-31. [Consulta: 10 octubre 2014].
* ↑ Salas, Javier «Los charlatanes del ébola» (en castellà). El País, 08-10-2014 [Consulta: 13 octubre 2014].
* ↑ Ferrer, Tomeu «Josep Pàmies: "Si el sistema nos ataca, aún nos dará más fuerza"» (en castellà). eldiario.es, 17-10-2014 [Consulta: 17 octubre 2014].
* ↑ «F.D.A. Warning letter».
* ↑ Calligeros, Marissa «Backyard cancer 'healer' deceived patients». The Brisbine Times, 24-04-2009 [Consulta: 28 desembre 2009]. Arxivat 2010-08-31 a Wayback Machine. «Còpia arxivada». Arxivat de l'original el 2010-08-31. [Consulta: 10 octubre 2014].
* ↑ «Alerta de medicamentos ilegales, Nº 05/10 - MMS (Miracle Mineral Solution)». Ministeri de Sanitat espanyol. [Consulta: 11 abril 2015].
* ↑ «Miracle Mineral Solution (MMS): Product as consumed produces a potent bleach». FDA.gov. FDA EUA. [Consulta: 11 abril 2015].
* ↑ Food Standards Agency (3 de juliol de 2012). "Agency warning on chlorine solutions". Nota de premsa. Consulta: 11 de novembre de 2012.
* ↑ «Decisión relativa a la declaración del medicamento "Clorito de sodio" como medicamento huérfano con arreglo al Reglamento (CE) n° 141/2000 del Parlamento Europeo y del Consejo». ec.europa.eu. Comissió Europea. [Consulta: 11 abril 2015].
* ↑ "New mouthwashes may help take bad breath away" article by Joyce Cohen in USA Today
* ↑ SmartMouth 2 Step Mouth Rinse
* ↑ «Sodium Chlorite - Common concerns». Products entry: Skin Deep cosmetic safety database. EWG. [Consulta: 16 abril 2023].
* ↑ Blink Tears